Document ID: /roh_data/filtered/fineweb-2-filterrobots_roh.jsonl.gz/63674

Carriera
Beat Schneider ha terminà il 1993 ses studi sco econom da manaschi HWV ed ha absolvì l'onn 2005 a la Steinbeis-Hochschule Berlin il Master of Business Administration in Media Management. Dal 1987 fin il 1992 ha el lavurà per la Swisslex AG, dus onns sco manader da la contabilitad. Dal 1994 fin il 1995 ha el manà il post per la gulivaziun da las ristgas dal Concordat dals assicuraders da malsauns svizzers, enconuschent oz sut il num Santésuisse. Dal 1995 fin il 2001 ha el lavurà sco responsabel per ils process da la partiziun persunal e finanzas en il Center da calculaziun per assicuranzas da malsauns. L'onn 2002 ha Beat Schneider midà tar Swiss TXT / Schweizerische Teletext AG, ina societad affiliada da la SSR. Là è el stà a partir dal 2004 vicedirectur ed a partir dal 2005 directur.